  Анжелика Тихонова корреспондент Можгаысь 10 номеро школаын дышетскись Ярослав Зорин «Улэп классика» («Живая классика») огъяросси конкурслэн суперфиналаз потӥз. 2-тӥ инвожое со Москваын Горд площадьын ассэ возьматоз. Со сярысь Удмуртиысь дышетонъя но тодосъя министерстволэн пресс-службаез ивортэ. Театрысь но киноысь тодмо актриса Наталья Варлей кивалтэм улсын ужась жюриез Ярослав Зорин Михаил Веллерлэн «Кошка» произведениысьтыз люкетсэ лыдӟеменыз паймытӥз. Озьы со Россиысь 17 тужгес усто лыдӟисьёс пӧлысь 9 суперфиналистъёс пӧлы потӥз. Бадӟым тау кареме потэ анай-атаезлы но дышетӥсьёсызлы, Овчинникова Ольга Леонидовналы, Можгаысь искусствоосъя нылпи школаысь театр ёзэтэн кивалтӥсьлы, кудзэ йылпумъяз Ярослав, озьы ик Ефимова Алла Васильевналы, ӵапак со пияшез конкурсэ пыриськыны куриз Светлана Болотникова, Удмуртиысь дышетонъя но тодосъя министр Тодэ вайытом, Ярослав Зорин «Улэп классика» вожвылъяськонлэн улосвыл люкетаз вормиз но мукет улосвылъёсысь 255 пиналъёсын ӵош «Артек» нылпи центре огъяросси финалэ мынӥз.  Лыдӟисьёслэн «Улэп классика» конкурссылэн улосвыл люкетэз   Тегъёс: Мерлык Лулчеберет Литература Удмуртия Россия  